תאי עבד

תאי עבד־קסוס (נולד ב־3 באוגוסט 2004) הוא כדורגלן ישראלי המשחק בעמדת הקשר התקפי והקיצוני ביונג פ.ס.וו, קבוצת המילואים של פ.ס.וו. איינדהובן, מליגת המשנה ההולנדית ובנבחרת ישראל עד גיל 19.

קריירת מועדונים
עבד החל לשחק כדורגל בקבוצת הילדים של מכבי תל אביב וכאשר היה בן 15 הצטרף למחלקת הנוער של הפועל תל אביב. באוגוסט 2021 הצטרף למחלקת הנוער של פ.ס.וו. איינדהובן ההולנדית לאחר שחתם על חוזה בן 3 שנים במועדון. בעונת 2023/2024 עלה לקבוצת המילואים של Jong PSV שמשחקת בליגת המשנה ההולנדית (בוגרים).

נבחרת ישראל 
עבד שיחק עם נבחרת הנוער באליפות אירופה עד גיל 19 - 2022 והבקיע את השער הראשון בניצחון 2-4 נגד אוסטריה בשלב הבתים של הטורניר הסופי.

בשנת 2023 נכלל בסגל הנבחרת לטורניר גביע העולם עד גיל 20, במסגרתו הגיעה הנבחרת לשלב חצי הגמר בו הודחה מול אורוגוואי.

חיים אישיים 
נולד בתל אביב-יפו, לאביו יעקב (קובי) עבד, בעליה של רשת המסעדות ציפורה ומיתוס.אחיו הבכור של תאי, מצליח (מאץ') עבד, הוא בוגר מחלקת הנוער של הפועל תל אביב (בעלה של אדל בספלוב).

ברשותו גם דרכון ספרדי.

עבד זכה מצה"ל למעמד של ספורטאי עילוי, מה שאפשר לו לשחק מחוץ לישראל בעת שהיה אמור להתחיל את שירותו הצבאי.

קישורים חיצוניים

הערות שוליים

כדורגלנים ישראלים
קשרי כדורגל ישראלים
תל אביב-יפו: כדורגלנים
כדורגלנים ישראלים בהולנד
כדורגלני פ.ס.וו. איינדהובן
ישראלים שנולדו ב-2004